**Ministru kabineta noteikumu “Grozījumi Ministru kabineta 2010. gada 3. augusta noteikumos Nr. 725 “Noteikumi par Latvijas Republikas diplomātisko un konsulāro pārstāvniecību teritoriālo kompetenci vīzu pieprasīšanai”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Šī sadaļa nav jāpilda TAP |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Imigrācijas likuma 13. panta piektā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2010. gada 3. augusta noteikumi Nr. 725 "Noteikumi par Latvijas Republikas diplomātisko un konsulāro pārstāvniecību teritoriālo kompetenci vīzu pieprasīšanai" (turpmāk - Noteikumi) nosaka Latvijas Republikas diplomātisko un konsulāro pārstāvniecību ārvalstīs (turpmāk - pārstāvniecība) teritoriālo kompetenci vienotās vīzas, vīzas ar ierobežotu derīguma termiņu, lidostas tranzītvīzas pieprasīšanai un ilgtermiņa vīzas pieprasīšanai. Pārstāvniecību teritoriālā kompetence tiek nodalīta 2 atsevišķos pielikumos, jo *2009. gada 13. jūlija Eiropas Parlamenta un Padomes Regula Nr.810/2009, ar ko izveido Kopienas Vīzu kodeksu* neparedz pārstāvību ilgtermiņa vīzu izsniegšanā. Līdz ar to attiecībā uz ilgtermiņa vīzām ir atšķirīga teritoriālā pārstāvība.Noteikumi uzliek par pienākumu vīzu pieprasītājiem vērsties tajā pārstāvniecībā, kuras kompetencē ir teritorija, kurā pastāvīgi dzīvo vai likumīgi uzturas persona, neatkarīgi no pilsonības vai izcelsmes valsts.2021. gada 13. oktobrī Kanberā, Austrālijas Savienībā (turpmāk - Austrālijā) akreditējās pirmais Latvijas Republikas ārkārtējais un pilnvarotais vēstnieks un darbu uzsākusi Latvijas Republikas vēstniecība Austrālijas Savienībā (turpmāk - vēstniecība). Vēstniecības atvēršana nodrošinās efektīvāku Latvijas interešu pārstāvību stratēģiski nozīmīgajā Indijas un Klusā okeāna reģionā. Tā ir reģionālā vēstniecība ar sākotnēju akreditāciju Austrālijā un Jaunzēlandē.Latvijas valstspiederīgajiem, kuri Austrālijā uzturas īslaicīgi un ir nonākuši ārkārtas situācijā (piemēram, zudis vienīgais ceļošanas dokuments, persona aizturēta vai kļuvusi par nozieguma upuri, u.c.), konsulārā palīdzība tiek sniegta sadarbībā ar Latvijas goda konsuliem Austrālijā un citu Eiropas Savienības dalībvalstu pārstāvniecībām šajā valstī. Savukārt pilnvērtīga konsulāro pakalpojumu (vīzu pieteikumu pieņemšana, pasu un eID noformēšana, izziņu izsniegšana, u.c.) sniegšana vēstniecībā tiks uzsākta, tiklīdz tas būs tehniski iespējams. Pašlaik Latvijas valstspiederīgie vēstniecībā var saņemt tikai atsevišķus konsulāros pakalpojumus.  Joprojām konsulāros pakalpojumus var saņemt ar Latvijas goda konsulu Austrālijā starpniecību, jebkurā citā Latvijas pārstāvniecībā vai attālināti kā e-pakalpojumus.Lai ieceļotu Latvijā, vienotās vīzas (Šengenas vīzas), vīzas ar ierobežotu derīguma termiņu un lidostas tranzītvīzas pieprasīšanai nepieciešamie dokumenti Austrālijā pastāvīgi dzīvojošiem ārvalstniekiem ir jāiesniedz Austrijas Republikas vēstniecībā, pamatojoties uz vīzu pārstāvības līgumu. Savukārt ilgtermiņa vīzu pieteikumi ieceļošanai Latvijā, pamatojoties uz Noteikumus noteikto teritoriālo kompetenci jāiesniedz Latvijas vēstniecībā Japānā. Lai varētu uzsākt visu kategoriju vīzu pieteikumu pieņemšanu vēstniecībā, nepieciešams noteikt vēstniecības teritoriālo kompetenci vīzu pieteikumu pieņemšanā, veicot attiecīgus grozījumus Noteikumos. Grozījumi Ministru kabineta 2010. gada 3. augusta noteikumos Nr. 725 “Noteikumi par Latvijas Republikas diplomātisko un konsulāro pārstāvniecību teritoriālo kompetenci vīzu pieprasīšanai” (turpmāk – Noteikumu projekts) 2. punkta 1. un 2. pielikumā noteiks vēstniecības teritoriālo kompetenci visu kategoriju vīzu pieteikumu pieņemšanā. Ņemot vērā ģeogrāfisko valstu izvietojumu, kā arī praktiskus sadarbības apsvērumus, vienlaikus ar Noteikumu projektu tiks mainīta Latvijas vēstniecības Japānā teritoriālā kompetence un vairākas tās teritoriālajā kompetencē esošas valstis tiks iekļautas vēstniecības teritoriālajā kompetencē. |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz visiem ārzemniekiem, kuri iesniedz dokumentus pārstāvniecībās vīzas saņemšanai. Noteikumu projekts ietekmē arī fiziskās un juridiskās personas, kas saskaņā ar normatīvajiem aktiem ir tiesīgas ielūgt ārzemnieku. |
| 2. | Tiesiskā regulējuma ietekme uz tautsaimniecību un administratīvo slogu | Projekts nerada papildus administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par Noteikumu projektu un dotu iespēju izteikt viedokli, Noteikumu projekts atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā", pirms tā iesniegšanas Valsts kancelejā, ievietots Ārlietu ministrijas tīmekļvietnē. |
| 2. | Sabiedrības līdzdalība projekta izstrādē | Projekts sabiedriskajai apspriešanai 24.11.2021. publicēts Ārlietu ministrijas tīmekļvietnē www.mfa.gov.lv. |
| 3. | Sabiedrības līdzdalības rezultāti | Sabiedrības ieteikumi un priekšlikumi par projektu netika saņemti. |
| 4. | Cita informācija | Sabiedrība pēc projekta pieņemšanas tiks informēta vispārējā kārtībā, noteikumus publicējot oficiālajā izdevumā „Latvijas Vēstnesis”. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija un Pilsonības un migrācijas lietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros. Noteikumu projekta izpildes rezultātā nav paredzēta jaunu institūciju izveide vai esošo institūciju likvidācija vai reorganizācija.  |
| 3. | Cita informācija | Nav. |

Ārlietu ministrs E.Rinkēvičs

Vīza: Ārlietu ministrijas valsts sekretārs A.Pelšs

Auziņš 67016229

kaspars.auzins@mfa.gov.lv